**Lelkészi jelentés a 2015. évről**

Az év igéje: „*Fogadjátok be egymást, ahogyan Krisztus is befogadott titeket Isten dicsőségére.”* (Róm 15,7)

Egy csodálatos Scholz László ének cseng egybe az év igéjével (EÉ 474):

1. *Úgy fogadd be a testvért, Mint Krisztus tégedet! Más minden embertársad, Ám egy testvér veled. Te is gyarló vagy, mégis Személyed vállalod; Gőggel mások szívébe Ne olts hát bánatot!*
2. *Ne tépd el azt a láncot, Mely sokkal egybefűz, Ki önmagában kíván Meglenni - álmot űz. Nézd, Krisztus úgy, amint vagy, Megszán és átölel. Ne irtózz emberektől, Hozzájuk lépj közel!*
3. *3. Légy tűrő, megbocsátó, Ha ér, ha szúr tövis! Az Úr szájából hallod: "Még hetvenhétszer is!" Tedd, szóld az igazságot, De mindig szelíden, Hangozzék szeretetből A nem és az igen!*
4. *Nincs, ami megújíthat Se mást, se tégedet, Csak a Krisztusból tűző, Forró, hű szeretet. Mindennap erre vágyik, Ki épp utadba jött. Testvér, mint Krisztus téged, Te úgy fogadd be őt!*

Befogadás! Elfogadás! Kevésbé ismert, még kevésbé gyakorolt fogalmak. Elidegenedő, egymástól elforduló, egymáson gátlástalanul átgázoló világunkban ez az egy lehetőség, hogy keresztyének lehessünk és maradjunk. Hiszen nélküle semminek sincs értelme.

Ő példát mutatott és adott. Ahogyan lehajolt a legkisebbhez, az elesetthez, a bűn mélységében vergődőhöz. Neki joga lett volna ítéletet tartani, mégsem tette. Éppen ezért nekünk nincs jogunk másokat megítélni. Vizsgáljuk meg magunkat, és keressük a hozzá vezető utat. Hogy tudjunk azonosulni vele. S tudjunk ilyen szemmel tekinteni embertársainkra és ölelésre kitárt karral feléjük fordulni. Hogy tudjuk befogadni egymást valóban úgy, ahogyan Krisztus is befogadott minket – Isten dicsőségére. Mert *„Nincs, ami megújíthat Se mást, se tégedet, Csak a Krisztusból tűző, Forró, hű szeretet. Mindennap erre vágyik, Ki épp utadba jött. Testvér, mint Krisztus téged, Te úgy fogadd be őt!”*

Így, ezekkel a gondolatokkal, ezekkel a dallamokkal induljunk az előttünk álló esztendőben.

Statisztika:

 Istentiszteleti alkalmak száma: 169

 Összes résztvevők száma: 4008

 Úrvacsorai alkalmak száma: 37

 Úrvacsorázók száma: 530

 Betegúrvacsorai alkalom: 1

 Úrvacsorázók száma: 2

Elmaradt istentiszteleti alkalom: -

Keresztelés: 7

Konfirmáció: ebben az évben nem volt

Esketés: 3

Temetés: 12

Látogatás: 18 (ebből kórházi 7)

Ökumenikus alkalmak:

 Ökumenikus imahét – 2

Egyéb alkalmak:

* Falunap: (Gyóró, Kisfalud, Mihályi)
* Egyéb ünnepi alkalmak:
	+ Vadosfa – orgonahangverseny 2 alkalommal
* Ádventi gyertyagyújtás: 4 (Gyóró, Mihályi, Kisfalud, Vadosfa)
* teológusok passióelőadása

Vendégszolgálatokat végeztek:

* Szabóné Mártai Marianna ev. lelkész
* Gabnai Sándor ev. lelkész, esperes
* Ittzés János ev. ny. püspök
* Orbán Attila lelkész
* Smudla Tamás róm.kat. plébános
* D. Szebik Imre ev. ny.püspök
* Havassy Bálint róm.kat. plébános

Presbiteri ülések száma: 8

Közgyűlések száma: 1

Egyházmegyei presbiteri üléseken és a közgyűléseken részt vettünk.

Gyülekezeti újságunk 2-szer jelent meg, alkalmanként 500-500 példányban. (ebben az évben minden számot ingyenesen készítette el Füzi József, köszönet érte)

Honlapunk folyamatosan frissítve.

LMK: 10 alkalom

Hittan: farádi lelkésznő végzi 8 csoportban.

Hittanosok létszáma: 30 fő

Konfirmációi előkészítő (2015-ben): 13 alkalom

**Anyagi helyzet dec. 31-én (kerekítve):**

 Nyitó pénzkészlet: 11.713 eFt

 Záró pénzkészlet: 13.981 eFt

**Bevételek:**

Egyházfenntartás: 3.573 eFt

Perselypénzek: 1.226 eFt

Adományok: 114 eFt

**Céladományok:**

Magyarkeresztúri templomra: 5.260 eFt (összesen)

 Lelkészképzésre: 73 eFt

**Offertóriumok:** 191 eFt

**Hol, mi változott - s**zinte csak címszavakban és számokban a 2015-s év történései.

Felújítások:

* **Magyarkeresztúr**: **a templom** belső felújítása elkészült.
* **Zsebeháza** az imaház esőcsatornája elkészült

A mellékelt táblázatban látható az alkalmainkon részt vevők, és az úrvacsorázók száma (a / jel után). Sajnos kevesen élnek a lehetőséggel. A kis számokhoz még annyi apró megjegyzés: ***minden létszámadatban a kántor és a lelkész is benne van!!!***

Minden kétnapos ünnepen mind a 7(!) helyen van istentiszteleti alkalom, úrvacsoraosztással. Sajnos a létszámok sok esetben az érdektelenséget tükrözik. Ne feledjük: *„Jézus ma még vár, de úgy alkonyul már. Nőnek az árnyak s ím későre jár.”* (Ev. Énekeskönyv 449,1)

A gyülekezeti kirándulás most 1 napos volt, Pannonhalma-Zirc nevezetességeit kerestük fel. Sokan voltunk, tele volt a busz.

Köszönöm Hanvay Enikő farádi lelkésznőnek, hogy végzi a hitoktatás szolgálatát.

Köszönöm mindenütt azoknak a testvéreknek a szolgálatát, akik gondoskodnak a templomaink rendben tartásáról.

Köszönöm kántoraink szolgálatát, hogy soha nem hallgatott el az énekkíséret.

Köszönöm mindenkinek a segítségét, amit folyamatosan tapasztalok. A tisztségviselőknek és a tisztséget nem viselőknek egyaránt, hogy szívükön viselik gyülekezetünk ügyét. Azoknak, akik biztosítják, hogy minden meglegyen ahhoz, hogy a szolgálat végezhető legyen. Köszönet a tisztaságért, az odafigyelésért. A kántori, a gondnoki, a pénztárosi szolgálatért. S külön köszönöm, hogy egyre több jelzés érkezik, kik azok, akik betegek, vagy kórházban vannak, hogy megkereshessem őket. Hálásak vagyunk Horváth Gábornak, aki már hosszú évek óta gondoskodik vasárnapi ebédünkről. S külön köszönöm elnöktársamnak, Sümeghy Péter felügyelő testvéremnek azt a sok-sok munkát, amely nélkül a felújítások legnagyobb része nem történhetett volna meg.

Kérem, hogy mindenki a maga módján vegyen részt a gyülekezet életében. A háttérben imádsággal éppúgy, mint a mindennapokban jelenlétével. Jöjjenek, és hívogassanak másokat is alkalmainkra. Addig, amíg lehet. *„Irgalmas Jézusunk, járj velünk, kérünk! Áldj, vezess, oltalmazz, győzelmet adj! Támad az ellenség, nélküled végünk, Ám a te hű kezed el sose hagy. Így szívünk se fél, Távol fénylik a cél, S ránk örök országod hajnala kél.”* (EÉ 449,4)

Imádkozzanak a folyamatos szolgálatért minden munkaágban.

Ha tudnak betegekről, vagy olyanokról, akik szívesen vennék a látogatást, - akár otthon, akár kórházban vagy szanatóriumban – kérem, jelezzék. Szívesen elviszem az úrvacsorát is a betegekhez, vagy a kimozdulni nem tudókhoz, ha kérik.

Istennek legyen hála minden eddig elvégzett feladatért, az elért eredményekért, s bocsássa meg mulasztásainkat. Adjon erőt, hogy végezhessük továbbra is munkánkat itt, ezen a helyen, ebben a közösségben – embertársaink javára, és az Ő dicsőségére.

A választói névjegyzék pontosítása megtörtént. Megtekinthető istentiszteletek alkalmával.

*Bogyoszló (szórvány) 1*

*Himod (szórvány) 0*

*Páli (szórvány) 0*

*Gyóró 31*

*Kisfalud 132*

*Magyarkeresztúr 84*

*Mihályi 222*

*Potyond 34*

*Vadosfa 44*

*Zsebeháza 66*

*Összes választó (fő): 614*

Hálát adunk Urunknak mindazért, amit megtehettünk, és bocsánatát kérjük mulasztásainkért.

Urunk adjon erőt, hitet és bölcsességet a mindennapok feladataihoz.

Erős vár a mi Istenünk!

Mihácsi Lajos

helyettes lelkész

**Az istentiszteleteken részt vevők száma 2015-ben**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| ***DÁTUM*** | ***NAP*** | ***ÜNNEP*** | ***Gyóró*** | ***Kisfa-lud*** | ***Magyar-keresz-túr*** | ***Mihá-lyi*** | ***Po-tyond*** | ***Vados-fa*** | ***Zsebe-háza*** |  |
| jan.. 1. | cs | újév | 7/0 |  |  |  | 5/4 | 9/8 |  |  |
| jan.. 6. | k | Vízkereszt |  |  |  |  |  |  |  |  |
| jan.. 11. | v | Vízkereszt ü.u.1. |  | 19 | 12 | 20 |  |  | 10 |  |
| jan.. 18. | v | Vízkereszt ü.u.2. |  |  | 16 | 26 | 9 | 9 |  |  |
| jan.. 25. | v | Vízkereszt ü.u.u. | 5 | 13 |  | 13 |  |  |  |  |
| febr.. 1. | v | Hetvened |  |  |  | 24 |  | 3 |  |  |
| febr.. 8. | v | Hatvanad |  | 24 | 11 | 18 |  |  | 9 |  |
| febr.. 15. | v | Ötvened |  |  | 11 | 23 | 7 | 10 |  |  |
| febr.. 22. | v | Böjt 1. | 11 | 26 |  | 23 |  |  |  |  |
| márc.. 1. | v | Böjt 2. |  |  |  | 27 |  | 14 |  |  |
| márc.. 8. | v | Böjt 3. |  | 29+ | 14 | 23 |  |  | 9 |  |
| márc.. 15. | v | Böjt 4.Nemzeti ünnep |  |  | 32\* | 24 | 9 | 7 |  |  |
| márc.. 22. | v | Böjt 5. | 7 | 29 |  | 24 |  |  |  |  |
| márc.. 29. | v | Böjt 6. |  |  |  | 30 |  |  |  | presbiteri ülés + közgyűlés |
| ápr.. 3. | p | Nagypéntek |  |  |  |  |  | 72/48 |  | teológusok passióelőadása |
| ápr.. 5. | v | Húsvét |  | 65/31 | 12/10 | 32/20 |  |  | 7/6 |  |
| ápr.. 6. | h | Húsvét | 16/13 |  |  |  | 12/9+ | 29/18 |  |  |
| ápr.. 12. | v | Húsvét ü.u.1. |  | 24+ | 12 | 20 |  |  | 6 |  |
| ápr.. 19. | v | Húsvét ü.u.2. |  |  | 14 | 26 | 9 | 7 |  |  |
| ápr.. 26. | v | Húsvét ü.u.3. |  | 24 |  | 25 |  | 100 |  | orgonahangverseny |
| máj.. 1. | p | Munka ünnepe |  |  |  |  |  |  |  |  |
| máj.. 3. | v | Húsvét ü.u.4. |  |  |  | 25 |  | 9 |  |  |
| máj.. 10. | v | Húsvét ü.u.5. |  | 50\* | 9 | 19 |  |  | 8 |  |
| máj.. 14. | cs | Mennybemenetel ü. |  |  |  |  |  | 26 |  |  |
| máj.. 17. | v | Húsvét ü.u.6. |  |  | 11 | 26\* | 8 | 6 |  |  |
| máj.. 24. | v | Pünkösd |  | 35/20 | 9/7 | 32/21 |  |  | 11/9 |  |
| máj.. 25. | h | Pünkösd | 20/16+ |  |  |  | 10/7 | 12/8 |  |  |
| máj.. 31. | v | Szentháromság ü. |  |  |  | 22 |  | 9 |  |  |
| jún.. 7. | v | Szth.ü.u.1. |  |  |  |  |  | 25+ |  | tanévzáró |
| jún.. 14. | v | Szth.ü.u.2. |  | 34+ | 15 | 22 |  |  | 13 |  |
| jún.. 21. | v | Szth.ü.u.3. |  |  | 14 | 35 | 8 | 7 |  |  |
| jún.. 28. | v | Szth.ü.u.4. | 6 | 16 |  | 28 |  |  |  |  |
| júl.. 5. | v | Szth.ü.u.5. |  |  |  | 18 |  | 4 |  |  |
| júl.. 12. | v | Szth.ü.u.6. |  | 25 | 15 | 24 |  |  | 10 |  |
| júl.. 19. | v | Szth.ü.u.7. |  |  | 9 | 22 | 9 | 10 |  |  |
| júl.. 26. | v | Szth.ü.u.8. | 5 | 19+ |  | 23 |  |  |  |  |
| aug.. 2. | v | Szth.ü.u.9. |  |  |  | 22/16 |  | 9/9+ |  |  |
| aug.. 9. | v | Szth.ü.u.10. |  | 19/13 | 10/8 | 35 |  |  | 8/7 |  |
| aug.. 16. | v | Szth.ü.u.11. |  |  | 12 | 21 | 6/6 | 9 |  |  |
| aug.. 20. | cs | Szt.István ü. |  |  |  |  |  | 79 |  | Ittzés János püspök vendégszolgálata |
| aug.. 22. | szo | falunap |  |  |  |  |  | 50 |  | Orbán Attila lelkész vendégszolgálata |
| aug.. 23. | v | Szth.ü.u.12. | 12/10 | 26 |  | 21 |  |  |  |  |
| aug.. 30. | v | Szth.ü.u.13. |  |  |  |  |  | 39 |  | tanévnyitó |
| szept.. 6. | v | Szth.ü.u.14. |  |  |  | 33 |  | 11 |  |  |
| szept.. 13. | v | Szth.ü.u.15. |  | 37+ |  | 25 |  |  | 20 |  |
| szept.. 18. | p | falunap |  |  |  | 45 |  |  |  | Smudla Tamás r.kat. plébános |
| szept.. 20. | v | Szth.ü.u.16. |  |  |  | 19 | 14 | 5 |  |  |
| szept.. 26. | szo | . |  |  |  |  |  | 44 |  | orgonahangverseny |
| szept.. 27. | v | Szth.ü.u.17. |  |  |  |  |  |  |  | Nemescsó - artikuláris nap |
| okt.. 4. | v | Szth.ü.u.18. hősök n. |  |  |  |  |  | 37 |  | hősök napja |
| okt.. 11. | v | Szth.ü.u.19. |  | 23 |  | 21 |  |  | 18+ |  |
| okt.. 18. | v | Szth.ü.u.20. |  |  |  | 31 | 14 | 11 |  |  |
| okt.. 23. | p | Nemzeti ünnep |  |  |  |  |  |  |  |  |
| okt.. 25. | v | Szth.ü.u.21. | 7 | 36 |  | 18 |  |  |  |  |
| okt.. 31. | szo | Reformáció ü. |  |  |  |  |  | 68 |  | D.Szebik Imre püspök vendégszolgálata |
| nov.. 1. | v | Mindenszentek | 18 | 27 | 18 | 37 | 8 | 26 | 11 | temetői istentiszteletek |
| nov.. 8. | v | Szenth.ü.u.u.e.e. |  | 21 |  | 24 |  |  | 13 |  |
| nov.. 15. | v | Szenth.ü.u.u.e. |  |  |  | 28 | 14 | 21\* |  |  |
| nov.. 22. | v | Szenth.ü.u.u. | 9 | 41\* |  | 21 |  |  |  |  |
| nov.. 29. | v | Ádvent 1. |  |  |  | 34 |  | 11 |  |  |
| dec.. 6. | v | Ádvent 2. |  |  |  | 26 |  | 11+ |  |  |
| dec.. 13. | v | Ádvent 3. |  | 29 | 50\*++ | 33 |  |  | 11 |  |
| dec.. 20. | v | Ádvent 4. |  |  | 12 | 21 | 10 | 4 |  |  |
| dec.. 24. | cs | Karácsony szenteste |  |  |  |  |  | 190 |  |  |
| dec.. 25. | p | Karácsony |  | 75/42 | 20/12 | 24/16 |  |  | 9/7 |  |
| dec.. 26. | szo | Karácsony | 13/10 |  |  |  | 11/8 | 11/8 |  |  |
| dec.. 31. | cs | Óév |  | 29/11 | 17/13 | 30/15 |  |  | 8/6 |  |

|  |  |
| --- | --- |
| **Magyarázat:**  | Ahol két szám van, ott a "/" jel utáni az úrvacsorázók száma |
|   | \* - az istentiszteleten keresztelő(k) is volt(ak)  |
|   | + az istentiszteleten temetésről való megemlékezés(ek) volt(ak)  |